**ОПШТИНСКО ВЕЋЕ ОПШТИНЕ ГАЏИН ХАН** на основу одредбе члана 70. Статута Општине Гаџин Хан ( “Службени лист града Ниша” број 10/2019 и 101/2019), члана 3., члана 22. Одлуке о Општинском већу општине Гаџин Хан ( “Службени гласник града Ниша” бр.83/2008 и 79/2017), члана 20. Пословника Општинског већа општине Гаџин Хан (“Службени лист града Ниша” број 93/2004) на својој 66. (шездесетшестој) седници, одржаној дана 25.05.2022. године, доноси

**Р EШ Е Њ Е**

Одбија се захтев запослене Сање Стаменковић за престанак статуса председника Комисије за процену штете од елементарних непогода ( оставка на месту председник Комисије), као неоснован.

О б р а з л о ж е њ е

Сања Стаменковић једана 02.03.2022. године упутила поднесак заведен под бр. 02-230/22-IV

прeдсeднику oпштинe и нaчeлнику oпштинскe упрaвe кojим je поднела оставку на место председника Комисије за процену штете од елементарних непогода из разлога што Општинско веће које је и формирало исту врши измену извештаја и корекцију средстава паушално, без увида у захтев за накнаду штете, документацију и доказе о насталој штети коју је комисија прикупила на лицу места, те обзиром на овакве одлуке Општинског већа сматра да њено ангажовање у комисији непотребно као и само постојање комисије и моли да у будуће буде изостављена из ове и сличних комисија.

Обзиром да се ради о комисији коју је формирало Општинско веће, предмет је упућен овом органу на разнматрање и одлучивање.

Разматрајући њен захтев (оставку) Општинско веће је утврдило :

Сања Стаменковић је запослена у општинској управи општине Гаџин Хан на радном месту „Послови пољопривреде, водопривреде, лова, риболова, шумарства и за заштиту животне средине“.

Чланом 70.тачка 17) Статута општине регулисано је да Општинско веће образује стручна саветодавна радна тела за поједине послове из своје надлежности.

Општинско веће је образовало Комисију за процену штете од елементарних непогода својим решењем бр.02-06-620/21-III oд 20.10.2021. год. и за председника комисије именовало Сању Стаменковић доделивши јој дужност **а не функцију** да обавља послове и радне задатке из области за које је квалификована и стручна.

Рад комисије састоји се између осталог и у припреми предлога одлука које општинско веће доноси, а предлози су како сама реч каже предлози које се могу прихватити, изменити или неприхватити од стране органа који доноси одлуке, тј.Општинског већа.

Сања Стаменковић својим поднеском у коме како наводи даје оставку на место председника комисије, у ствари **одбија извршење радног задатка** које јој је поверило Општинско веће обављајући своју надлежност као извршни орган власти.

Наводи да је њено ангажовање у Комисији непотребно, као и само постојање комисије није у њеној компетенцији.

Из свега горе наведеног, донето је орешење као у диспозитиву.

**ОПШТИНСКО ВЕЋЕ ОПШТИНЕ ГАЏИН ХАН**

број:06-254/22-III

У Гаџином Хану, 25.05.2022. године Прeдсeдник

Милисав Филиповић